b'\n_START_ARTICLE_\nEgo (raper)\n_START_SECTION_\nZa\xc4\x8diatky kari\xc3\xa9ry\n_START_PARAGRAPH_\nV druhej polovici 90. rokov tvoril Ego s DJ Anysom (kedysi DJ Ane\xc5\xa1ka) menej zn\xc3\xa1mu skupinu Pr\xc3\xadzrak. Ego odi\xc5\xa1iel na rok do Kanady, odkia\xc4\xbe ho po 9 mesiacoch za graffiti a vandalizmus vyhostili.\n_START_SECTION_\nKontrafakt\n_START_PARAGRAPH_\nV roku 2001 sa dvojica stret\xc3\xa1va s raperom Rytmusom, a vznik\xc3\xa1 skupina Kontrafakt. Najprv skupina vystupovala pod n\xc3\xa1zvom D\xc3\xa9javu._NEWLINE_V roku 2003 vydali maxisingel D\xc3\xa1va mi/Dobr\xc3\xa9 veci/Moja rola, ktor\xc3\xbdm sa dostali do \xc5\xa1ir\xc5\xa1ieho povedomia verejnosti. Najm\xc3\xa4 videoklip k skladbe \xe2\x80\x9eD\xc3\xa1va mi\xe2\x80\x9c mal ve\xc4\xbek\xc3\xbd \xc3\xbaspech a bol odvysielan\xc3\xbd aj v hitpar\xc3\xa1dach v Po\xc4\xbesku \xc4\x8di Nemecku (hudobn\xc3\xa1 stanica VIVA). \xc3\x9aspech kapely Kontrafakt pokra\xc4\x8doval aj v roku 2004, kedy vydali svoje debutov\xc3\xa9 CD E.R.A. vo vydavate\xc4\xbestve Sony Music, s ktor\xc3\xbdm sa dostali medzi najpred\xc3\xa1vanej\xc5\xa1\xc3\xadch interpretov na Slovensku._NEWLINE_V roku 2007 vydal Kontrafakt album Bozk na rozl\xc3\xba\xc4\x8dku, ktor\xc3\xbd vy\xc5\xa1iel v Rytmusovom vydavate\xc4\xbestve Tvoj Tatko Records. Predalo sa ho viac ako 20 000 kusov a stal sa jedn\xc3\xbdm z najpred\xc3\xa1vanej\xc5\xa1\xc3\xadch titulov tej doby.\n_START_SECTION_\nS\xc3\xb3lo kari\xc3\xa9ra\n_START_PARAGRAPH_\nV dokumente "20ERS" (2008) Ego povedal: "Pr\xc3\xadpravujem ur\xc4\x8dite aj spolo\xc4\x8dn\xc3\xa9 do bud\xc3\xbacnosti, ale sk\xc3\xb4r e\xc5\xa1te by mali vyjs\xc5\xa5 s\xc3\xb3lo albumy m\xc5\x88a aj Rytmusa." Od ostatn\xc3\xa9ho albumu Bozk na Rozl\xc3\xba\xc4\x8dku hos\xc5\xa5oval vo viacer\xc3\xbdch songoch, najm\xc3\xa4 od Rytmusa, ktor\xc3\xbd od vypustenia dokumentu vydal u\xc5\xbe 2 s\xc3\xb3lov\xc3\xa9 albumy. Ego hos\xc5\xa5oval medzi in\xc3\xbdm napr\xc3\xadklad na albume Kral, \xc4\x8di na albume slovenskej spev\xc3\xa1\xc4\x8dky Tiny._NEWLINE_Na za\xc4\x8diatku leta 2012 umiestnil na YouTube videoklip k novej skladbe "\xc5\xbdijeme len raz", ktor\xc3\xbd sa po\xc4\x8das nieko\xc4\xbek\xc3\xbdch t\xc3\xbd\xc5\xbed\xc5\x88ov stal najsledovanej\xc5\xa1\xc3\xadm slovensk\xc3\xbdm videoklipom na YouTube. T\xc3\xa1to skladba sa dostala aj do r\xc3\xa1di\xc3\xad, kde je k okt\xc3\xb3bru 2012 \xc4\x8d\xc3\xadslom 1 v hitpar\xc3\xa1dach slovensk\xc3\xbdch r\xc3\xa1di\xc3\xad. Autorom hudby je slovensk\xc3\xbd DJ a producent Robert Burian. \xc4\x8eal\xc5\xa1\xc3\xadm singlom, ktor\xc3\xbd bol vypusten\xc3\xbd v j\xc3\xbali 2012, je skladba "Sk\xc3\xbas Ma Ch\xc3\xa1pa\xc5\xa5", za ktorou stoj\xc3\xad producent Filip Jan\xc4\x8d\xc3\xadk._NEWLINE_Jeho prv\xc3\xbd solov\xc3\xbd album vy\xc5\xa1iel v decembri 2017 s n\xc3\xa1zvom Precedens a obsahuje 15 skladieb, na ktor\xc3\xbdch hos\xc5\xa5uje ve\xc4\xbea zn\xc3\xa1mych mien slovenskej aj \xc4\x8deskej rapovej sc\xc3\xa9ny. Medzi nimi s\xc3\xba Rytmus, Paulie Garand, LVCAS Dope, Ben Cristovao, Hahacrew, Yzomandias, G\xc3\xbdza a Tomi Popovi\xc4\x8d. Na prvej s\xc3\xb3lovej doske spolupracovali aj producenti, ako Madskill, Peter Pann, Dalyb, R\xc3\xb3bert Buri\xc3\xa1n a da\xc4\xbe\xc5\xa1\xc3\xad.\n_START_SECTION_\nKauza CT Pie\xc5\xa1\xc5\xa5any\n_START_PARAGRAPH_\nPri tre\xc5\xa5om odvol\xc3\xa1van\xc3\xad premi\xc3\xa9ra Roberta Fica v novembri 2014 figuroval v kauze tunelovania pie\xc5\xa1\xc5\xa5anskej nemocnice. Ako \xc4\x8dlen spr\xc3\xa1vnej rady (cez matku dosaden\xc3\xbd stranou SMER-SD) bol spoluzodpovedn\xc3\xbd za pokus o k\xc3\xbapu predra\xc5\xbeen\xc3\xa9ho CT. Jeho vyjadrenie k t\xc3\xa9me bolo premietan\xc3\xa9 aj na zasadnut\xc3\xad NRSR.'